RESOLUCIÓN do 13 de agosto de 2009, da Dirección Xeral de Mobilidade, pola que se publican as subvencións concedidas ao abeiro da Resolución do 25 de febreiro de 2009 pola que se convocan para o ano 2009 as axudas para a formación en relación co transporte por estrada en Galicia (Diario Oficial de Galicia número 41, do 27 de febreiro).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 03/09/2009

Por medio da resolución da Dirección Xeral de Transportes (actualmente Dirección Xeral de Mobilidade) do 25 de febreiro de 2009, ditada ao abeiro da Orde do 2 de xuño de 2008 (Diario Oficial de Galicia nº 107, do 4 de xuño), modificada pola Orde do 9 de febreiro de 2009, pola que se establecen as bases reguladoras para a concesión de axudas para a formación no ámbito do transporte por estrada en Galicia, convocáronse as subvencións previstas pola Consellería de Política Territorial, Obras Públicas e Transportes (actualmente Consellería de Medio Ambiente, Territorio e Infraestruturas) para a formación en relación co transporte por estrada en Galicia.
Unha vez rematada a tramitación de todas as solicitudes que se presentaron, e en cumprimento do artigo 15 da Lei de subvencións de Galicia, debe dárselles publicidade ás subvencións concedidas.
En consecuencia, resolvo publicar como anexo as subvencións concedidas para a formación en relación co transporte por estrada en Galicia.
Santiago de Compostela, 13 de agosto de 2009.
Miguel Rodríguez Bugarín
Director xeral de Mobilidade
ANEXO
Subvencións concedidas a asociacións profesionais de transportistas ou de empresarios de actividades auxiliares ou complementarias do transporte, ou ás federacións destas para a formación en relación co transporte por estrada en Galicia para 2009 (aplicación orzamentaria: 2009.08.04.512A.481.1)
Os importes totais foron outorgados para o financiamento dos plans formativos presentados polos beneficiarios, ao abeiro do establecido nos artigos 2.2º e 3.2º da resolución de convocatoria.
1. Asociación Empresarial de Alquiler de Vehículos con y sin Conductor de Galicia (Galeval): 22.000 euros.
2. Asociación Provincial de Empresarios de Servicio de Transporte por Carretera (Servicar): 11.000 euros.
3. Asociación Provincial de Empresarios de Transporte Frigorífico y de Mercancías de Pontevedra (Atefrimer): 11.000 euros.
4. Asociación Provincial de Empresarios de Transporte Discrecional de Viajeros por Carretera (Asemvidi): 11.000 euros.
5. Federación Empresarial de Transportes de Mercancías por Carretera de Galicia (Fetram): 117.075 euros.
6. Asociación Empresarial de Transportes de Mercadorías por Estrada de Galicia (Apetamcor): 55.000 euros.
7. Asociación Provincial de Empresarios de Transporte Discrecional de Mercancías de Pontevedra (Asetranspo): 37.382,5 euros.
8. Federación Gallega de Servicios de Transportes en Autobús (Fegabus): 66.000 euros.
9. Federación Galega de Transportes de Mercadorías (Fegatramer): 330.000 euros.
10. Federación de Autónomos del Taxi de Galicia (Fegataxi): 63.900 euros.
11. Federación Galega de Transportes en Autocar de Galicia (Transgacar): 44.000 euros.
12. Asociación Provincial de Servicios Discrecionales y Regulares de Viajeros de A Coruña (APSDRV): 11.000 euros.
13. Asociación Coruñesa de Empresarios do Transporte (Ascentra): 44.000 euros.
14. Asociación de Empresarios de Transporte Río Miño (Aetram): 17.932,5 euros.
Total: 841.290 euros.